Plaeraneg
Plaeraneg a zo ur gumun eus Breizh, e Bro-Oueloù hag e departamant Aodoù-an-Arvor.

Kêriadennoù Plaeraneg 
Logivi.
Porzh-Even.
Perroz-Hamon.
Ar Wern.
An Arc'houest, ma taper ar vag-treizh da vont da Vriad.

Brezhoneg

Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

Istor

D'ar 14 a viz Ebrel 1824 e oa bet staget kumunioù Lannevez ha Perroz-Hamon ouzh kumun Plaeraneg.

E 1902 e teuas Lenin da Logivi asambles gant e vamm evit vakañsiñ. Hervez kont o doa graet pourmenadennoù war varc'h-houarn. E-pad pell e oa bet droukvesket Logivi ha Longwy, e Loren, e buhezskridoù ofisiel Lenin savet en URSS. Adkavet eo bet an istor gwir gant Roger Gargadenneg.

Brezel-bed kentañ  
 113 gwaz a gollas o buhez abalamour d'ar brezel hervez monumant ar re varv, d.le. 2,84 % ag ar boblañs hervez an niveradeg bet graet e 1911.

Eil Brezel-bed 
 D'ar 31 a viz Here 1943 e kouezhas un nijerez Typhoon Ib, marilhet JP732 ha kodet FM-N, eus aerlu ar Rouantelezh-Unanet (Royal Air Force) e Plaeraneg; mervel a reas he nijour ha douaret e voe e Bayeux War Cemetery.
D'ar 25 a viz Eost 1944 e kouezhas ur c'harr-nij B-26 (marilhet 42-95802 ha kodet T6-P) eus aerlu SUA (United States Army Air Forces) e genoù an Trev; un nijour a voe gloazet, ar seizh nijour all eus e laz a varvas, pemp anezhe a voe douaret er Brittany American Cemetery e Montjoie-Saint-Martin e departamant Manche e Bro-C'hall.
 Mervel a reas 56 den eus ar gumun abalamour d'ar brezel.

Trevadennoù 
 Brezel Indez-Sina: tri milour a varvas.

Monumantoù ha traoù heverk

Douaroniezh

Inizi
Enez Sant-Rion.

Stêrioù
 War lez kleiz aber an Trev emañ Plaeraneg.

Emdroadur ar boblañs abaoe 1962

Melestradurezh 

 
 
 
 
 
 
 
 
 
 
 
 
 
 
 
 
 

.

Sevenadur
 E 1907 e voe troet e Plaeraneg ar film mut gall Serment breton, un oberenn e-touez ar c'hentañ filmoù gwenn ha du bet savet e Breizh.

Tud

Tud ganet eno
Job Lec'hvien, e 1919.

Liammoù diavaez

Lec'hienn an ti-kêr
 Plaeraneg war lec'hienn ar gumuniezh-kumunioù
  Plaeraneg war lec'hienn Geobreizh

Notennoù ha daveoù 

Kumunioù Aodoù-an-Arvor
Kumunioù Bro Sant-Brieg
Kumunioù Bro-Oueloù
Ar Brezoneg er Skol
Nijerezioù ar C'hommonwealth aet d'ar strad e Breizh e-pad an Eil brezel-bed
Nijerezioù SUA aet d'ar strad e Breizh e-pad an Eil brezel-bed